**Pamokos tema:** Vabzdžių viešbutis Bernardinų sode: svarbūs net ir patys mažiausi

**Tikslas.** Skatinti mokiniusvertinti juos supančią gamtą ir domėtis vabzdžių svarba ekosistemoms

**Uždaviniai:**

1. Pažinti ir tyrinėti gamtos reiškinių̨ tarpusavio priklausomybę
2. Globoti gamtą, gyvūnus, prisidėti prie savo vietovės gamtos apsaugos
3. Išsiaiškinti, kas yra vabzdžių viešbutis ir kokia jo paskirtis
4. Atpažinti ir nurodyti dažniausiai Lietuvoje aptinkamus vabzdžius, jų įtaką aplinkai

**Kompetencijos:** pažinimo, komunikavimo, kūrybinė

**Priemonės:** užduoties lapai, rašymo priemonės, kamuolys

**Vertinimas:** *idiog*rafinis

**Metodai:** tyrinėjimas, aprašymas, estafetė, minčių lietus

**Vieta:** Bernardinų sodas (Barboros Radvilaitės g. 8A)

**Klasė:**  3 – 4 klasės

**Temos sąvokos:** vabzdžiai, gyvenimo ciklas, vabzdžių viešbutis, ekosistema

**VEIKLOS:**

|  |  |  |
| --- | --- | --- |
| **Įvadas** | Mokiniams pristatoma pamokos tema bei pamokos sąvokos. | **Pamokos sąvokos. Vabzdžiai** – bestuburiai gyvūnai, kurių kojos yra nariuotos, o kūno danga yra kieta, turi 6 kojas. Vabzdžiai sudaro apie 90 proc. visų gyvūnų rūšių. **Gyvenimo ciklas** – biologinis procesas, nurodantis vystymosi ir keitimosi seką nuo organizmo gimimo iki jo mirties. **Vabzdžių viešbutis** – žmogaus kūrinys, kuris teikia prieglobstį vabzdžiams ir padeda išsaugoti bioįvairovę. **Ekosistema** – tam tikroje teritorijoje gyvenančių organizmų susikūręs glaudus tarpusavio ryšys ir priklausomybė vieniems nuo kitų. Egzistuoja įvairios ekosistemos: miško, pelkės, pievos ir t.t |
| **Pagrindinė dalis.** | Minčių lietus. Mokytojas klausia vaikų, kodėl vabzdžiai svarbūs ekosistemoms. | Galimi atsakymai: vabzdžiai vėdina, purena ir papildo maisto medžiagomis dirvožemį, jie ardo biologines atliekas, padeda skaidyti senus lapus ir medieną, dvėseną, mėšlą, todėl į dirvožemį greičiau patenka organinės ir mineralinės medžiagos. Vabzdžiai padeda plisti ir skaidymo funkciją atliekantiems grybams. Skruzdėlės ir vabalai iškasa dirvožemyje kanalus, kurie pagerina vandens ir maisto medžiagų pasiekiamumą augalams. |
| Mokiniai su mokytoju suranda vabzdžių viešbutį Bernardinų sode. Užduotyje „Vabzdžių viešbutis“ perskaito, kokią įtaką vabzdžiai daro gamtai (ekosistemos). Piešia savo vabzdžių viešbutį. | Mokytojas primena, jog piešiant viešbutį būtina vaizduoti tik natūralias medžiagas (medis, žievė, kankorėžiai ir t.t). |
| Atlieka tiriamąją veiklą „Vabzdžių detektyvas“. | Mokytojas turi įspėti, kad negalima vabzdžių liesti ir sutrikdyti jų įprasto gyvenimo. Pasako, jog reikia elgtis gamtoje taip, tarsi būtum svečias.  Detektyvo atsakymas – skydblakė. |
| Mokiniai pildo „Drūgio vystymasis“ schemą. | Mokytojas pasako, jog didžioji dalis vabzdžių vystosi panašiai. Visos lervos yra skirtingos. |
| Žaidžiamos estafetės „Skruzdėlių̨ varžybos“.  Padalinkite vaikus į dvi komandas „Raudonosios skruzdėlės“ ir „Juodosios skruzdėlės“.  1. Estafetė komandų̨ kapitonams. „Rask savo kelią namo tamsiame miške“. Kapitonui užrišamos akys, jie turi pereiti distanciją, sudėtingas kliūtis, klausydami komandų̨.  2. Estafetė „Krovinio gabenimas“. Tai rungtynės veiksmo tikslumui ir greitumui. Perdavinėkite kamuolį̨ per galvą ir tarp kelių. | Estafetės tinka komandos dvasios sustiprinimui ir fiziniu darbingumui pakelti.  Papasakokite vaikams apie socialinę skruzdėlių̨ lizdo gyvenimo struktūra. Bendruomenėse gyvenančios skruzdėlės savo kolonijose tiksliai pasidalina pareigomis: darbininkės, kareiviai, motinėlės, tranai. Skruzdžių šeima gyvena kaip nepaprastai gerai tarpusavy suderintas superorganizmas. Visi jo gyventojai pasiskirstę vaidmenimis. |
| Refleksija/įsivertinimas | Mokinių klausiama, ką jie išmoko pamokos metus. Ką suprato apie vabzdžių gyvenimą? Kokios veiklos labiausiai patiko, kaip jautėsi jų metu. |  |